چینده، 700 ایللیک قادین مومیاسی تاپیلدی!
چینین دوغوسوندا یئر آلان تایژو شهرینده یول چالیشماسی سیراسیندا 700 ایللیک بیر قادین مومیاسی تاپیلدی.
1368-1644.جی ایللر آراسیندا حؤکم سورن مینگ خاندانلیغینا منسوب اولدوغو دوشونولن قادین مومیاسی چوخ اؤنم‌لی ایشاره‌لر داشیییر.
دریسی، ساچ‌لاری، اوزو و حتی کیرپیک‌لری بئله اولدوقجا یاخشی وضعیتده اولان، 1 متر 50 سانتیمتر بویا صاحب قادین، تابوتون ایچینده قهوه رنگی بیر مایع ایچینه باتیریلمیش اولا‌راق تاپیلدی.
700  ایللیک مومیانین بارماغین‌داکی اوزوک ده دقت چکدی. خاندان‌لیق پالتاری گئیمیش اولان قادینین تابوتوندا، سوموک‌لر، سرامیکلر، اسکی یازی‌لار و باشقا قالیق‌لار دا تاپیلدی.
بؤلگه‌ده 1979-2008 ایللری آراسیندا بئش مومیا داها کشف ائدیلمیشدی.
تایژو موزه‌سی مودورو  وانگ وین، مومیانین گئییم‌لری‌نین هارداسا هامی‌سی‌نین ایپک‌دن حضزیرلانمیش، چوخ آز دا پامبیق ایستیفاده ائدیلمیش اولدوغونو ایفاده ائتدی.
عمومیتله ایپک و پامبیغین قورونماسی‌نین چوخ چتین اولدوغونو ایفاده ائدن  وین، بو مومیالاما تکنیکی‌نین یالنیز چوخ اؤنم‌لی جنازه‌لرده ایستیفاده ائدیلدیگینی سؤیله‌دی.
